作者:查德卿
標題:仙呂・一半兒擬美人八詠春夢
內容:梨花雲繞錦香亭，胡蝶春融軟玉屏，花外鳥啼三四聲。夢初驚，一半兒昏迷一半兒醒。春困瑣窗人靜日初曛，寶鼎香消火尚溫，斜倚繡床深閉門。眼昏昏，一半兒微開一半兒盹。春妝自將楊柳品題人，笑捻花枝比較春，輸與海棠三四分。再偷勻，一半兒胭脂一半兒粉。春愁厭聽野鵲語雕簷，怕見楊花撲繡簾，拈起繡針還倒拈。兩眉尖，一半兒微舒一半兒斂。春醉海棠紅暈潤初妍，楊柳纖腰舞自偏，笑倚玉奴嬌欲眠。粉郎前，一半兒支吾一半兒軟。春繡綠窗時有唾茸粘，銀甲頻將綵線ㄎ，繡到鳳凰心自嫌。按春纖，一半兒端相一半兒掩。春夜柳綿撲檻晚風輕，花影橫窗淡月明，翠被麝蘭薰夢醒。最關情，一半兒溫溫一半兒冷。春情自調花露染霜毫，一種春心無處託，欲寫寫殘三四遭。絮叨叨，一半兒連真一半兒草。